चमकी बुखार: तेजस्वी यादव ने नीतीश कुमार पर साधा निशाना, कहा- सीएम बताएं कि खाली पड़े पदों के लिए कौन है जिम्मेदार  
तेजस्वी यादव ने नीतीश कुमार पर साधा निशाना
कहा- खाली पड़े पदों के लिए कौन है जिम्मेदार
'युवाओं को नौकरी क्यों नहीं मिल रही?'
सुप्रीम कोर्ट में दाखिल हलफनामे में मुख्यमंत्री नीतीश कुमार जी ने माना है कि उनके 14 वर्ष के कथित सुशासनी कार्यकाल में बिहार में 47% डॉक्टर, 71% नर्स, 62% लैब टेक्नीशियन और 48% फार्मासिस्ट के पद खाली पड़े है।
सीएम बतायें इसका ज़िम्मेवार कौन है? युवाओं को नौकरी क्यों नहीं?
दरअसल अदालत ने 24 जून को राज्य सरकार को निर्देश दिया था कि वह राज्य में स्वास्थ्य सेवाओं, पोषण और साफ-सफाई को लेकर एक हफ्ते में मौजूदा स्थिति से उसे अवगत कराए. मुजफ्फरपुर में मस्तिष्क ज्वर से 100 से ज्यादा बच्चों की मौत के बाद अदालत ने यह निर्देश दिया था. इस बीमारी के संदर्भ में राज्य सरकार ने कहा कि कुल 824 मामले सामने आएं हैं और कुल 157 मौत हुई हैं.
इसमें हालांकि कहा गया कि यह नहीं पता कि मस्तिष्क ज्वर से हुई मौत के 215 मामलों में से 24 इस बीमारी से हुई हैं या नहीं. बिहार सरकार ने कहा कि राज्य में डॉक्टरों और नर्सों के क्रमश: 57 और 71 फीसदी पद खाली हैं.